“Die fanatiese ERU-ondersteuners en die hele pawiljoen het na asem gesnak toe Van Staden, wat vir die bal gespring het, se voete onder hom uitgeneem is, en hy op sy nek en skouer met die aarde kennis gemaak het.
“Ná behandeling op die veld is hy met die mediese motortjie van die veld geneem, en die Vereeniging-speler het ʼn rooikaart gekry.”
“Nadat sy inspirerende kaptein die veld verlaat het, het ERU die kluts kwytgeraak, en die wedstryd met 24-26 verloor.
“Hy het Vereeniging slapelose nagte op die verdediging besorg. Op die aanval was hy ook ʼn doring in die wenspan se vlees. Hy het die aanvoorwerk in albei ERU se drieë gedoen.”
Meyerton het die VRU se Kestrelliga gewen deur sy ou vyand, die Buffels van Grootvlei, in die eindstryd met 15-7 te verslaan (rustyd 10-7).
Hy sê geeneen van die spanne het vir die ander teruggestaan nie, en die voorhoedes het mekaar deeglik laat les opsê.